เรื่องร้องเรียน: จอดรถบนทางเท้า ขึ้นลงเบียดคนเดินเท้า ทำหน้าไม่พอใจเวลามีคนมาเดิน ทำไมถึงมีรถเยอะขนาดนี้ ตำรวจจราจรมัวทำอะไรอยู่ครับ
การดำเนินการของเจ้าหน้าที่: เจ้าหน้าที่ได้นำเดินการกวดขันการจอดหรือขับขี่บนทางเท้าอย่างต่อเนื่องในพื้นที่เขตสาทร รวมถึงซอยจันทน์ 18/7 แต่เนื่องจากบริบทพื้นที่เขตสาทร เป็นย่านธุรกิจการค้า ทำให้มีประชากรสัญจรอย่างหนาแน่น รวมถึงจำนวนประชากรมากถึง 80,000 +++ ยังไม่รวมประชากรแฝงในพื้นที่ ประกอบกับพฤติกรรมที่คำนึงถึงความสะดวกสบายส่วนตน และธุรกิจไรด์เดอร์รับส่งอาหาร เพิ่มมากขึ้นและบริษัทเอกชนต่างๆเหล่านั้นไม่มีมาตรการควบคุมพฤติกรรมการเคารพกฎหมายที่ส่งผลต่อสาธารณะเท่าที่ควร  ทำให้ไม่สามารถควบคุมพฤติกรรมประชากรที่อยู่ในพื้นที่ได้ทั้งหมด ปัญหาการจอดหรือขับขี่บนทางเท้าจึงไม่สามารถแก้ไขได้ด้วยเจ้าหน้าที่เพียงไม่กี่คนในช่วงระยะเวลาอั้นสั้น  ทั้งนี้เจ้าหน้าที่ยังคงดำเนินการกวดขันเพื่อปรับเปลี่ยนพฤติกรรมผู้ขับขี่ให้ปัญหานั้นลดน้อยลง อย่างไรก็ตามสำนักงานเขตขอขอบคุณท่านที่แจ้งประเด็นปัญหาเพื่อดำเนินการแก้ไขให้ปัญหาดังกล่าวลดน้อยลง และขออภัยในความไม่สะดวกมา ณ ที่นี้
ความเห็นของผู้แจ้ง: ขอชื่นชมกับการปฏิบัติหน้าที่ครับ แต่อยากให้เจ้าหน้าที่กวดขันและคอยกำกับ ลงโทษผู้ทำผิดตลอดเวลาจนไม่ต้องมีเรื่องแจ้งเข้ามา เนื่องจากว่าคนละเมิดกฎมีมากมายในปัจจุบันและไม่เกรงกลัวการทำผิด ขอให้ยึดถือเรื่องนี้เพื่อความศักดิ์สิทธิ์ของกฎหมายครับ
พื้นที่: แขวงทุ่งวัดดอน เขตสาทร กรุงเทพมหานคร